《满江红 归自湖南题富春馆》
宋代·黄子行

津鼓匆匆，犹记得、故人相送。春江上、鸟啼花影，马嘶香鞚。

情逐阳关金缕断，泪和杨柳春丝重。算别来、几度月明时，相思梦。

山万叠，愁眉耸。春一点，归心动。问风俦月侣，有谁游从。

百里家山明日到，一尊芳酒今宵共。任楼头、吹尽五更风，梅花弄。

作者简介：黄子行，号逢瓮，修月（今江西省）人，寓籍分宜。黄庭坚之诸孙。有逢瓮寐，今佚。